Document ID: /roh_data/filtered/fineweb-2-filterrobots_roh.jsonl.gz/45644

A partir dal 1879 ha l'autur englais Arthur Conan Doyle (1859-1930) publitgà emprims raquints criminalistics cun las figuras da Sherlock Holmes e ses ami Dr. Watson. Quests raquints èn daventads in grond success e vegnan legids enfin oz en tut il mund. L’Uniun Rumantsch Grischun ha publitgà dus toms cun mintgamai dus raquints da Sherlock Holmes. Il segund tom cun ils raquints Peder Nair / La Lia dals chaus cotschens è cumparì il 1996 e cuntegna er illustraziuns ed explicaziuns da pleds per far la punt dals idioms al rumantsch grischun.